Framtalinu má skila á pappír á næstu starfsstöð ríkisskattstjóra . Undanfarin ár hefur verið dregið markvisst úr útsendingu gagna á pappír , enda rafræn skil komin yfir 99% og flestir þurfa ekkert nema veflykilinn sinn . Frá og með árinu 2014 verður pappírsframtal ekki lengur sent heim til framteljenda . Margvísleg aðstoð , s.s. aðgengilegar leiðbeiningar , aukin áritun , samlagning og villupróf tryggja auðveldari og réttari skil , að ógleymdri símaþjónustunni ( í 442-1414 ) ef eitthvað bjátar á . Þá eru afrit af framtölum , líka þeirra sem skiluðu á pappír í fyrra , á vísum stað á þjónustusíðunni og því óþarfi að leita dyrum og dyngjum að þeim .